Inskripsjoner på steinkar har nedtegnet at Adjib feiret en første og selv en andre (tronejubileum ), en fest som ble feiret for første gang etter kongens 30 år på tronen, og deretter gjentatt hvert tiende år. Men nyere undersøkelser har antydet at hvert objekt som viste Hebsed og Adjibs navn sammen ble fjernet fra farao Dens grav. Det synes som om Adjib ganske enkelt hadde slettet og erstattet Dens navn med sitt eget. Dette er oppfattet av egyptologer og historikere som bevis på at Adjib aldri feiret Hebsed og at hans regjeringstid var derfor relativt kortvarig. Egyptologer som eksempelvis Nicolas Grimal og Wolfgang Helck antar at Adjib, som Dens sønn og rettmessige arving til tronen, må ha vært ganske gammel da han kom på tronen. Helck har i tillegg pekt på et uvanlig trekke; alle Hebsed-bilder av Adjib viser betegnelsen ("fryktelig/ulykke") skrevet på trappene til Hebsedpaviljongen. Muligens mot slutten av Adjibs styre var det preget av vold og uro.